Document ID: 32002R0031

32002R0031
L 006/36
SLUŽBENI LIST EUROPSKE UNIJE
UREDBA KOMISIJE (EZ) br. 31/2002
od 9. siječnja 2002.
o izmjeni Uredbe Vijeća (EZ) br. 669/97 o otvaranju i predviđanju upravljanja carinskim kvotama Zajednice za određenu ribu i proizvode ribarstva podrijetlom s Farskih otoka
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 669/97 od 14. travnja 1997. o otvaranju i predviđanju upravljanja carinskim kvotama Zajednice za određenu ribu i proizvode ribarstva podrijetlom s Farskih otoka, o određivanju detaljnih odredaba za izmjenu i prilagođavanje tih mjera te o stavljanju izvan snage Uredbe (EZ) br. 1983/95 (1) kako je zadnje izmijenjena Uredbom Komisije (EZ) br. 2471/1999 (2), a posebno njezine članke 5. i 6.,
budući da:
(1)
Odlukom br. 2/2001 Zajedničkog odbora EZ-a/Danske-Farskih otoka od 11. srpnja 2001. izmijenjena je tablica II. Priloga Protokolu I. Sporazuma između Europske zajednice, s jedne strane, i Vlade Danske i Lokalne vlade Farskih Otoka, s druge strane (3) i godišnja carinska kvota za kozice i škampe, pripremljene ili konzervirane je povećana s 2 000 na 3 000 tona. Odluka je stupila na snagu 1. rujna 2001.
(2)
Opseg godišnjih carinskih kvota za kozice i škampe navedene u Prilogu Uredbi (EZ) br. 669/97 pod rednim brojem 09.0679 treba izmijeniti kako bi se uzelo u obzir to povećanje.
(3)
Mjere predviđene u ovoj Uredbi u skladu su s mišljenjem Odbora za Carinski zakonik,
DONIJELA JE OVU UREDBU:
Članak 1.
U Prilogu Uredbi (EZ) br. 669/97 opseg godišnjih carinskih kvota za kozice i škampe, pripremljene ili konzervirane, pod rednim brojem 09.0679 povećan je na 3 000 tona.
Članak 2.
Ova Uredba stupa na snagu slijedećeg dana od dana objave u Službenom listu Europskih zajednica.
Primjenjuje se od 1. rujna 2001.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 9. siječnja 2002.

Labels: 3
18
17
6